Վաշինգտոն Հիլթոն հյուրանոց

Վաշինգտոն Հիլթոն (անգլ.՝ Washington Hilton), Hilton ցանցի հյուրանոց է Վաշինգտոնում։ Գտնվում է Քոնեքթիկուտ պողոտայի 1919 հասցեում՝ Քալորամա Հայթս, Դյուպոն Սըրքլ և Ադամս Մորգան թաղամասերի սահմանագծին։ 1965 թվականի բացումից ի վեր հյուրանոցում տեղի են ունեցել բազմաթիվ խոշոր միջոցառումներ, այդ թվում՝ Սպիտակ տան թղթակիցների միության ամենամյա ընթրիքները։ Հյուրանոցը եղել է 1981 թվականին նախագահ Ռոնալդ Ռեյգանի դեմ մահափորձի վայրը, ինչպես նաև 2026 թվականի հրաձգության վայրը։ Պատմություն Վաշինգտոն Հիլթոնը, որը կառուցել են նախկին Օուք Լոն կալվածքի տարածքում, նախագծել է ճարտարապետ Վիլյամ Բ. Թաբլերը։ Հիմնարկեքի արարողությունը տեղի է ունեցել 1962 թվականի հունիսի 25-ին, իսկ պաշտոնական բացումը՝ երեք տարի անց՝ 1965 թվականի մարտի 25-ին։ Հյուրանոցի շենքն ունի ինքնատիպ կրկնակի կամարաձև տեսք։ Այն երկար ժամանակ համարվել է քաղաքի ամենամեծ առանց սյուների հանդիսությունների սրահ ունեցող հյուրանոցը։ 1960-ական և 1970-ական թվականներին հյուրանոցի մեծ սրահում համերգներով հանդես են եկել այնպիսի հայտնի խմբեր և երաժիշտներ, ինչպիսիք են The Doors-ը և Ջիմի Հենդրիքսը։ 1972 թվականին այստեղ է անցկացվել Համակարգչային հաղորդակցության առաջին միջազգային համաժողովը, որի ժամանակ ցուցադրվել է նոր ARPANET տեխնոլոգիան։ Հյուրանոցը ճանաչում է ձեռք բերել որպես 1981 թվականի մարտի 30-ին Ջոն Հինքլի կրտսերի կողմից նախագահ Ռոնալդ Ռեյգանի դեմ կատարված մահափորձի վայր։ Դեպքը տեղի է ունեցել հյուրանոցի T Street NW փողոցի ելքի մոտ։ Դրա պատճառով տեղացիները հյուրանոցը երբեմն կատակով անվանում են «Հինքլի Հիլթոն»։ 1998 թվականին հյուրանոցը վերանվանվել է «Հիլթոն Վաշինգտոն»։ 2007 թվականին այն գնել է մի ներդրումային ընկերության, որի համասեփականատերը բասկետբոլի աստղ Մեջիք Ջոնսոնն է։ 2009-2010 թվականներին հյուրանոցը ենթարկվել է 150 միլիոն դոլարի վերանորոգման, որից հետո վերադարձվել է նախնական անվանումը։ 2026 թվականի ապրիլի 25-ին նախագահ Դոնալդ Թրամփը տարհանվել է հյուրանոցից Սպիտակ տան թղթակիցների ընթրիքի ժամանակ հնչած կրակոցների պատճառով։ Ծանոթագրություններ Արտաքին հղումներ Պաշտոնական կայք Ladies and Gentlement, From Los Angeles, California ... The Doors! – 1967 Doors concert at Washington Hilton Hendrix Plays the Washington Hilton (1968) – 1968 Jimi Hendrix concert at the Washington Hilton and review from the Washington Post